अतलास पर्वत
अतलास पर्वत या ऐटलस पर्वत () पशिमोत्तरी अफ़्रीका में स्थित एक २,५०० किमी लम्बी पर्वत शृंखला है। यह मोरक्को, अल्जीरिया और तूनीसीया के देशों से निकलती है और इसका सबसे ऊँचा पहाड़ दक्षिण-पश्चिमी मोरक्को में स्थित ४,१६७ मीटर (१३,६७१ फ़ुट) लम्बा तूबक़ाल () पर्वत है। अतलास पर्वतों की श्रेणियाँ भूमध्य सागर और अंध महासागर के साथ लगे तटीय क्षेत्र को सहारा रेगिस्तान से बांटती हैं। इस पर्वतीय इलाके में रहने वाले लोग मुख्य रूप से बर्बर जाति के हैं।
जूरा पर्वतमाला
जूरा पर्वतमाला (Jura Mountains) यूरोप के मध्य भाग में ऐल्प्स पर्वतों से उत्तर में स्थित एक पर्वतमाला है। यह पर्वत लगभग फ़्रान्स और स्विट्ज़रलैण्ड की सीमा के साथ-साथ चलते हैं। इन पर्वतों के नाम पर स्विट्ज़रलैण्ड के जूरा कैन्टन, फ़्रान्स के जूरा विभाग, चंद्रमा पर स्थित मोन्टेस जूरा नामक पर्वतमाला, और भूवैज्ञानिक समय-मान के जूरासिक काल का नाम रखा गया है।